— 27 — 



Idem Senator eodem tempore sibi mandatum indicavit, ut 

 singulatim de isto argumeiito mecum ageret, meque ad uberius 

 aperiendas cogitationes meas adhortaretur de eligendo loco, qui 

 satis idoneus esset ad capienda pauUatim, si usus veniret, etiam 

 ampliora instituti spatia. Hoc nuntio quid mihi poterat 

 esse jucundius, quum ipsos Patres conatibus meis favere 

 viderem ? Jamjam sperabam, mox" adfore tempus, quo ma- 

 num operi admoverem. Tantae rei spe erectus, atque in- 

 super a viro quodam, botanices fautore atque studioso, quem, 

 nisi ipse suum nomen enuntiari vetuisset, venerabundus nomi- 

 narem, ad rem persequendam amanter excitatus ac liberaliter 

 adjutus, interea conduxi hortulum in suburbio Divi Georgii, 

 ubi plantas educarem botanico quondam horto inserendas. 

 Assumsi quoque topiarium quemdam, cujus in locum is, qui 

 hodie illo munere fungitur, Jo. Henricus Ohlendorff postea 

 sufFectus est. 



Itaque factum est, ut verno jam tempore anni 1820 ad 

 bis mille seminum species et circiter mille vivas plantas solo 

 committere posseni, missas illas undique terrarum a viris eru- 

 ditis mihique amicis. Quare nactus sum facultatem, non 

 modo magnam plantarum copiam majori horto destinatam in 

 promptu habendi, sed iis etiam utendi in scholis publice ha- 

 bendis. Ejusdem anni auctumno typis exscribendum curavi 

 indicem seminum, quorum haud pauca rariora, plures etiam 

 novae, novis nominibus a me nuncupatae species, continebantur. 



4 * 



